[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000006", "text": "Neuadd Fwyd y Ffair Aeaf"}, {"text_idx": "#000008", "text": "Mae diwrnod cyntaf prysur wedi gosod y llwyfan ar gyfer yr hyn y rhagwelir y bydd yn Sioe Frenhinol Cymru 2023 eithriadol lwyddiannus. Daeth yr ymwelwyr yn eu miloedd i brif ddigwyddiad calendr amaethyddol Prydain ar Faes Sioe Frenhinol Cymru yn Llanelwedd, Llanfair-ym-Muallt."}, {"text_idx": "#000009", "text": "Wrth annerch ymwelwyr yn seremoni agoriadol bore heddiw (dydd Llun 24 Gorffennaf), dywedodd Llywydd 2023, Mr John Homfray o Ysta\u0302d Penllyn ba mor falch oedd i fod yn Llywydd y Gymdeithas yn ystod blwyddyn Morgannwg fel Sir Nawdd. \u201cI unrhyw ffermwr neu i unrhyw un o Gymru yn wir, \u2019does dim anrhydedd fwy na bod yn sefyll ger eich bron yn cynrychioli ein sir enedigol yng nghanol y maes sioe hyfryd hwn.\u201d meddai\u2019r Llywydd."}, {"text_idx": "#000010", "text": "\u201cBu inni gychwyn ein siwrnai Morgannwg ar Awst 25ain, yn o\u0302l yn 2019. Rydym wedi cael llawer o hwyl dros y blynyddoedd ac wedi gwneud nifer o ffrindiau trwy hyd a lled ein sir enfawr ac amrywiol iawn. Ar o\u0302l codi swm da i\u2019r elusen bydd adnewyddu Neuadd Morgannwg yn cychwyn gyda hyn, ac rydym wedi sefydlu Rhaglen Arweinyddiaeth Wledig CAFC, yr ydym yn falch iawn ohoni.\u201d"}, {"text_idx": "#000011", "text": "Roedd yn hyfrydwch gennym groesawu Prif Weinidog Cymru, y Gwir Anrhydeddus Mark Drakeford i\u2019r seremoni agoriadol a chroesawodd ac anerchodd y mynychwyr gydag araith fer."}, {"text_idx": "#000018", "text": "\u201cRoedd bod yn rhan o raglen arweinyddiaeth gychwynnol Sioe Frenhinol Cymru yn brofiad anhygoel.\u201d meddai Joshua."}, {"text_idx": "#000020", "text": "\u201cGyda balchder a phenderfyniad, gadewch inni barhau i lunio tirwedd ffermio Cymru, gan groesawu arloesi heb golli cyswllt a\u0302\u2019n gwreiddiau. Gyda\u2019n gilydd gallwn greu dyfodol sy\u2019n ffynnu ar etifeddiaeth ein hynafiaid a gofal ac arloesedd y cenedlaethau sydd eto i ddod."}, {"text_idx": "#000021", "text": "Yn olaf, clywodd yr ymwelwyr gan Natalie Hepburn, sydd a\u0302 gradd Gemeg o Abertawe. O Gaint yn wreiddiol, mae Natalie wedi ailgartrefu yng Nghymru ac wedi newid i yrfa mewn ffermio yn y blynyddoedd diweddar."}, {"text_idx": "#000022", "text": "\u201cNi waeth beth fo\u2019ch cefndir, mae i ffermio berthnasedd i bawb. Boed yn letys neu\u2019n gig oen, cig eidion neu fetys, boed yn hufen ia\u0302 ar Ynys y Barri, yn gyrri yn Butetown neu\u2019n ginio rhost ym Margoed, rydym i gyd yn bwyta bwyd ac mae inni fudd yn sut ac ym mhle mae ein bwyd yn cael ei gynhyrchu er mwyn ein hiechyd ein hunain, a rhesymau amgylcheddol ac economaidd.\u201d"}, {"text_idx": "#000023", "text": "\u201cFelly dyma ni yn Sioe Frenhinol Cymru 2023 yn amlygu goreuon ffermio a bwyd Cymru ochr yn ochr ag adloniant ac atyniadau gwych. Felly mae\u2019n bleser mawr gennyf gyhoeddi Sioe 2023 wedi\u2019i hagor yn swyddogol!"}, {"text_idx": "#000027", "text": "\u201cBu\u2019n ddiwrnod cyntaf ardderchog yn Sioe Frenhinol Cymru, gyda miloedd yn dod i weld y gorau o\u2019r goreuon sydd gan Gymru i\u2019w gynnig, o\u2019r da byw yn y cylchoedd beirniadu, y cynnyrch Cymreig yn y Neuadd Fwyd a\u2019r Pentref Bwyd i adloniant ac arddangosfeydd o\u2019r radd flaenaf ar ein llwyfannau ac yn y Prif Gylch.\u201d"}, {"text_idx": "#000028", "text": "Wrth i\u2019r diwrnod agoriadol dynnu at ei derfyn a\u2019r tywydd wella, edrychwn ymlaen at yr hyn ddylai fod yn ddiwrnod gwych arall yn Sioe Frenhinol Cymru yfory.\u201d"}]